मुसीकोट नगरपालिका
मुसीकोट नगरपालिका नेपालको मध्य-पश्चिमाञ्चल विकास क्षेत्र अन्तर्गत राप्ती अञ्चलमा पर्ने रुकुम जिल्लामा अवस्थित एक नगरपालिका हो । मुसीकोट बजार रहेको ठाँउलाई नगरपालिकाको केन्द्र बनाइएको छ । यो नगरपालिका २०६८ साउन १ देखि लागू हुने गरी बनाइएको हो तर कार्यन्वयनमा हाल २०७१ जेष्ठ ४ देखि आएको हो । मुसीकोटलाई नगरपालिका घोषणा गर्दा मुसीकोट र साँख गाउँ विकास समितिहरू समावेश गरिएका हुन् । आर्थिक वर्ष २०६८/६९को बजेटमार्फत् मुलुकमा ४१ नयाँ नगरपालिका थपिंदा मुसीकोट पनि नगरपालिका बनेको हो । महानगरपालिका, उपमहानगरपालिका र नगरपालिका गरी अब मुलुकमा कूल १३० भएका छन् भने गाविसको संख्या ३ हजार ९ सय १५बाट घटेर ३ हजार ६ सय ३३ भएका छन ।

जनसङ्ख्या
मुसीकोट र साँख गाविसहरूलाई मिलाएर मुसीकोट नगरपालिका बनाइएको हो । त्यसैले वि.सं.२०६८ को जनगणना अनुसार यी ठाउँहरूको जनसङ्ख्यालाई जोडेर मुसीकोट नगरपालिकाको जनसङ्ख्या १८,४३१ रहेको छ । मुसीकोट नगरपालिकामा ४,३७१ घरधुरि छन ।

सन्दर्भ सामग्रीहरू

बाह्य कडीहरू
जिल्ला विकास समिति, रुकुम

यो पनि हेर्नुहोस्

नेपालका नगरपालिकाहरू
रुकुम जिल्लाका ठाउँहरू
नेपालका सहरहरू
२०७१ मंसिर १६ मा घोषित नगरपालिकाहरू
नेपालका प्रमुख स्थानहरू